יגלוניה ביאליסטוק

יגלוניה ביאליסטוק (בפולנית: Jagiellonia Białystok) הוא מועדון כדורגל פולני מהעיר ביאליסטוק, המשחק בליגת העל הפולנית. המועדון נוסד בשנת 1920 ולו זכייה אחת באליפות פולין וזכייה אחת בגביע הפולני. המועדון מארח את משחקיו באצטדיון העירוני של ביאליסטוק המכיל 22,372 מקומות.

 היסטוריה 
 הקמת המועדון ושנים מוקדמות 
המועדון נוסד ב-30 במאי 1920 על ידי חיילי מילואים מגדוד חי"ר מספר 42, תחת השם KSBZ 42 PP. מאוחר יותר שונה שם המועדון ל-WKS 42 PP, קיצור של Wojskowy Klub Sportowy, שפירושו מועדון ספורט צבאי. ב-27 בינואר 1932 הייתה הפעם הראשונה שהכינוי יגלוניה הוכנס לשם המועדון כאשר שם הקבוצה שונה ל-BKS Jagiellonia Bialystok. הכינוי יגלוניה מתייחס ל אשר שלטה בפולין במשך מאתיים שנה. במקביל, הוצג גם סמל המועדון עם צבעי האדום והצהוב שלו. ב-1938, עקב בעיות כלכליות, התפרק המועדון וחדל להתקיים עד להפעלתו מחדש ב-1945, אך ביוני 1946 עם התחלפות הממשלה לאחר מלחמת העולם השנייה לא היה מקום ליגלוניה, בעיקר בגלל ההיסטוריה שלה עם הבולשביקים ב-1920 וגדוד חי"ר 42 ועל כן הקבוצה פורקה. ב-26 בינואר 1957 מוזגו המועדונים בודואלני ביאליסטוק וספרטה ביאליסטוק וחזרו להפעיל מחדש את המועדון יגלוניה ביאליסטוק עם סמל המועדון המקורי בצבעי אדום-צהוב-שחור. והחל מסוף שנות ה-50 הקבוצה שיחקה בליגות הנמוכות של פולין עד תחילת שנות ה-70.

 שנות ה-70 וה-80 
בתחילת שנות ה-70 הקבוצה שיחקה בליגה השלישית ובליגה המחוזית, ובסיום עונת 1974/1975 הצליחה הקבוצה להעפיל לליגה השנייה, אך ההצלחה הייתה קצרת מועד, ולאחר שלוש עונות בליגה השנייה בסיום עונת 1977/1978 שבה יגלוניה לליגה השלישית. בעונות הבאות המשיכה יגלוניה להתנדנד בין הליגות השנייה והשלישית עד שבסיום עונת 1982/1983 שבה יגלוניה פעם נוספת לליגה השנייה לאחר שסיימה במקום הראשון בליגה השלישית, ובעונות הבאות הצליחה לתקוע יתד בליגת המשנה, כאשר את עונת 1985/1986 סיימה הקבוצה במקום השלישי בליגה, וכמעט העפילה לליגה הבכירה, אך בעונה לאחר מכן עונת 1986/1987 העפילה יגלוניה לליגה הבכירה בפעם הראשונה בתולדות המועדון.

 1987–2007 
כבר במשחקים בליגה השנייה בביאליסטוק הגיעה הקבוצה לממוצע של כ-15 אלף צופים למשחק, אך כמות הצופים שהגיעו לצפות במשחק הבכורה בליגה הבכירה בעונת 1987/1988 נאמדה בכ-35–40 אלף,, כאשר לכל משחק בית באותה עונה הגיעו מעל 20 אלף אוהדים למגרש. את העונה הראשונה שלה בליגה הבכירה סיימה יגלוניה במרכז הטבלה במקום ה-8, כמו גם בעונתה השנייה בליגה הבכירה עונת 1988/1989 אותה סיימה יגלוניה במרכז הטבלה, הפעם במקום ה-9. בעונתה השלישית בליגה הבכירה סיימה יגלוניה במקום ה-16 והאחרון ושבה לליגת המשנה לאחר שלוש שנים. בליגה השנייה בעונת 1990/1991 הגיעה יגלוניה לפלייאוף העלייה אך הפסידה בו בדו-קרב פנדלים לזגלוביה סוסנוביץ. בעונה העוקבת סיימה יגלוניה במקום השני ושבה לליגה הבכירה, אולם לעונה אחת בלבד לאחר שסיימה את עונת 1992/1993 במקום האחרון בליגה ושבה לליגה השנייה. משם החלה הידרדרות של המועדון שתוך מספר עונות ירד עד לליגה הרביעית בסיום עונת 1997/1998. בעונתו הראשונה בליגה הרביעית לא הצליח המועדון להשתקם, אך בעונתו השנייה עלה המועדון חזרה לליגה השלישית ובעונה העוקבת העפיל חזרה לליגה השנייה, כשבעונות הבאות התנדנד בין הליגה השלישית לשנייה, עד שבסיום עונת 2006/2007 הצליח המועדון להעפיל חזרה לליגה הבכירה.

 2007–הווה 
בשלוש העונות הראשונות שלו בבכורה המחודשת בליגה הבכירה התמודד המועדון במרכז ובתחתית הטבלה, כאשר בעונת 2009/2010 נענש המועדון בהפחתה של 10 נקודות בעקבות שערוריית שחיתות, שביצע הנשיא הקודם של המועדון, אך זו גם העונה בה הגיע התואר הראשון של יגלוניה כאשר זכתה בגביע הפולני לאחר ניצחון בגמר על פוגון שצ'צ'ין. הזכייה בגביע העניקה ליגלוניה כרטיס היסטורי למוקדמות הליגה האירופית, שם הוגרלה במסגרת שלב המוקדמות השלישי בליגה האירופית מול אריס סלוניקי היוונית אך הפסידה לה בבית וסיימה בתיקו בחוץ והודחה. בפתיחת העונה בליגה הפולנית זכתה יגלוניה בסופר קאפ הפולני לשנת 2010 לאחר ניצחון על האלופה לך פוזנן. למרות הכישלון באירופה, בליגה יגלוניה הגיעה להישג השיא שלה כשסיימה במקום הרביעי את עונת 2010/2011 והעפילה פעם נוספת למוקדמות הליגה האירופית שם פגשה את אירטיש פבלודר מקזחסטן ואף השיגה ניצחון אירופי ראשון שניצחה בתוצאה 1–0 במשחקה הביתי, אך בקזחסטן היא הפסידה 0–2 והודחה. בליגה חזרה יגלוניה להתמודד במרכז הטבלה למשך מספר עונות, אך לאחר דשדוש של מספר עונות במרכז הטבלה את עונת 2014/2015 סיימה יגלוניה במקום השלישי שהיה הישג השיא החדש שלה, מה שהקנה לה גם כרטיס למוקדמות הליגה האירופית, שם הצליחה יגלוניה לראשונה לעבור סיבוב באירופה לאחר ניצחון כפול על קרואיה פקרואואיס מליטא, אך בסיבוב הבא היא הודחה בסיכום שני המשחקים מול אומניה ניקוסיה מקפריסין, ובליגה באותה עונה היא שוב סיימה במרכז הטבלה. העונות הבאות עונות 2016/2017 ו-2017/2018 היו עונות השיא של יגלוניה, היא סיימה פעמיים כסגנית האלופה בליגה, אך בליגה האירופית לא הצליחה להעפיל לשלב הבתים.
ממוזער|240x240 פיקסלים|חגיגות בסיום עונת 2017/2018
ממוזער|240x240 פיקסלים|אוהדי יגלוניה במשחק נגד אריס סלוניקי 08/05/2010, משחק הבכורה של יגלוניה באירופה.
לאחר שתי עונות השיא של המועדון שהסתימו בסגנות החלה הידרדרות עקבית כאשר ב-5 העונות הבאות המועדון הדרדר במיקום מעונה לעונה: מקום 5 בסיום עונת 2018/2019, מקום 8 בסיום עונת 2019/2020, מקום 9 בסיום עונת 2020/2021, מקום 12 בסיום עונת 2021/2022, ומקום 14 בסיום עונת 2022/2023. אך לאחר עונה בה הגיעה ההידרדרות עד למקום ה-14 הגיע עונה היסטורית עונת 2023/2024 בה זכתה יגלוניה באליפות ראשונה. וחזרה להתחרות באירופה לאחר היעדרות של חמש שנים, יגלוניה התמודדה במוקדמות ליגת האלופות אך נשרה למוקדמות הליגה האירופית ומשם לקונפרנס ליג. את שלב הליגה בקונפרנס ליג סיימה יגלוניה במקום ה-9 והתקדמה עד רבע הגמר שם הודחה בידי ריאל בטיס מספרד. ובליגה הפולנית סיימה במקום השלישי.

 סמל וצבעי המועדון 
הסמל והצבעים של המועדון הופיעו לראשונה בשנת 1932. הסמל המקורי כלל את האות "J" שחורה ומסוגננת ומגן בצבעים אדום-צהוב השאובים מסמל העיר ביאליסטוק, בעוד הדגל והחולצות של המועדון היו לבנים ושחורים. רק באמצע שנות ה-80 החלו האוהדים להשתמש בצבעי אדום-צהוב כצבעי המועדון, אך במסמכים רשמיים באותה תקופה עדיין היו משתמשים בצבעי הלבן והשחור. נכון לעכשיו, הצבעים הרשמיים של הקבוצה הם אדום-צהוב, אך בכדי לשמר את ההיסטוריה צבעי החוץ של הקבוצה הם לבן ושחור.

 שם המועדון 
היסטוריה של שם המועדון:
 1920 – WKS 42 Pułk Piechoty Bialystok
 1932 – BKS Jagiellonia Bialystok
 1935 – WKS Jagiellonia Bialystok
 1945 – BKS Jagiellonia Bialystok
 1946 – PKS Motor Bialystok
 1948 – Klub Sportowy Białystok Wicie
 1949 – Związkowiec Bialystok
 1951 – Budowlani Białystok
 1955 – Jagiellonia Białystok Budowlani
 1973 – Jagiellonia Białystok MKSB
 1999 – Jagiellonia Białystok–Wersal Podlaski
 2003 – Jagiellonia Białystok SSA

 אוהדים 
ממוזער|240x240 פיקסלים| האולטראס של יגלוניה
הנציגות הרשמית של האוהדים מול המועדון היא ארגון ילדי ביאליסטוק (UJB). המטרה העיקרית של הארגון היא לאחד את כל האוהדים של יגלוניה, באצטדיון ובחיי היומיום.

מטרה חשובה של הארגון היא לעסוק בחיי ספורט, חברתיים ותרבותיים, על ידי ארגון אירועי ספורט ובידור לילדים, צעירים בבתי ספר, בתי יתומים, מרכזי חינוך ועזרה כלכלית לאנשים נזקקים.

מטרות חשובות נוספות של הארגון הן:
 צביעת חלקים מהעיר ביאליסטוק ופרובינציית פודלסיה
 לקדם התנדבות ולעודד תרומות דם
 קידום תרבות ספורט, תיירות ואורח חיים בריא
 יצירה של תאורה, פירוטכניקה, כוריאוגרפיה ומופעי עידוד במשחקי הקבוצה.

 אצטדיון 
האצטדיון הרשמי הראשון של יגלוניה נבנה בשנת 1971 הוא נקרא אצטדיון הטמן ביאליסטוק או אצטדיון השומרים והוא הכיל כ-15,000 מושבים. שנתיים לאחר מכן הוכפלה קיבולת האצטדיון.

בשנת 2006 לקחה עיירת ביאליסטוק אחריות על תפעול האצטדיון, ושמו שונה לאצטדיון העירוני (בפולנית: Stadion Miejski) בו מארח המועדון כיום את משחקי הבית שלו.

בשנת 2008, חברת בנייה צרפתית-פולנית לקחה על עצמה את המשימה לשפץ את האצטדיון כדי להפוך למודרני יותר. עם זאת, בשנת 2012 עקב עיכובים העירייה ביטלה את ההתקשרות עם החברה ושכרה חברה חדשה שתסיים את העבודה. חברה ספרדית-פולנית נשכרה לסיים את העבודה תמורת סכום של 254 מיליון זלוטי (כ-75 מיליון דולר). האצטדיון החדש הושלם בסוף שנת 2014 והוא מכיל של 22,372.
מרכז|ממוזער|700x700 פיקסלים| נוף פנורמי של פנים האצטדיון

 המנון 

שחקנים בולטים בעבר ובהווה

 תארים 
 ליגת העל הפולנית
 זכייה: 2023/2024
 הגביע הפולני
 זכייה: 2009/2010
 הסופר קאפ הפולני
 זכייה: 2010
 ליגה פולנית שנייה
 אליפות: 1986/1987

 תוצאות במסגרת האירופית 
בכל התוצאות (בית וחוץ) מספר השערים של יגלוניה מוצג ראשון.
עונה תחרות שלב מועדון בית חוץ תוצאה 2010/2011 הליגה האירופית שלב המוקדמות השלישי אריס סלוניקי 1–2 2–2 3–42011/2012 הליגה האירופיתשלב המוקדמות הראשון אירטיש פבלודר 1–0 0–2 1–22015/2016הליגה האירופיתשלב המוקדמות הראשון קרואיה פקרואואיס 8–0 1–0 9–0הליגה האירופיתשלב המוקדמות השני אומוניה ניקוסיה 0–0 0–1 0–12017/2018הליגה האירופיתשלב המוקדמות הראשון דינמו בתומי 4–0 1–0 5–0הליגה האירופיתשלב המוקדמות השני גבאלה 0–2 1–1 2–32018/2019הליגה האירופיתשלב המוקדמות השני ריו אבה 1–0 4–4 5–4שלב המוקדמות השלישי גנט 0–1 1–3 1–42024/2025ליגת האלופותשלב המוקדמות השני פוניבז' 3–1 4–0 7–1שלב המוקדמות השלישי בודה/גלימט 0–1 1–4 1–5הליגה האירופיתשלב הפלייאוף אייאקס 1–4 0–3 1–7הקונפרנס ליגשלב הליגה פ.צ. קופנהגן–2–19/36 פטרוקוב חנצ'שט2–0– מולדה3–0– נ.ק צליה –3–3 מלאדה בולסלאב –0–1 אולימפיה ליובליאנה0–0–שלב הנוקאאוט הראשוני באצ'קה טופולה 3–1 3–1 6–2שמינית הגמר סרקל ברוז' 3–0 0–2 3–2רבע הגמר ריאל בטיס 1–1 0–2 1–32025/2026הקונפרנס ליגשלב המוקדמות השני נובי פאזאר 3–1 2–1 5–2שלב המוקדמות השלישי סילקבור2–2 1–0 3–2שלב הפלייאוף דינמו סיטי 3–01–1 4–1שלב הליגה חמרון ספרטנס 1–0–17/36 שטרסבורג–1–1 שקנדיה–1–1 קופס 1–0– ראיו ואייקאנו 1–2– א.ז. אלקמאר–0–0שלב הנוקאאוט הראשוני פיורנטינה 0–3

 קישורים חיצוניים 



 jagiellonia.net
 הערות שוליים 

קטגוריה:קבוצות כדורגל פולניות
קטגוריה:קבוצות כדורגל שהוקמו ב-1920
קטגוריה:דפים עם תרגומים שלא נסקרו
קטגוריה:ביאליסטוק
קטגוריה:פולין: ספורט
קטגוריה:פולין: מועדוני ספורט